Ազգ-բանակ գաղափարը յուրաքանչյուրիս համար է: Այդ գործընթացում ամեն մեկս ունի անելիքների ու պարտականությունների իր բաժինը՝ սկսած երկրի նախագահից մինչև ամենասովորական քաղաքացին ու արտերկրում բնակվող հայը: Իսկ կենտրոնում Հայրենիքի պաշտպանության գաղափարն է: Ես ի՞նչ եմ արել հայրենիքի պաշտպանության համար, ի՞նչ կարող եմ անել…Ես ի՞նչ պարտականություն ունեմ Հայաստանի Հանրապետության քաղաքացու և Հայաստանից դուրս բնակվող իմ հայրենակցի հանդեպ….Այս հարցերը կծնվեն միայն այն ժամանակ, երբ բոլորիս՝ հարուստի, աղքատի, պաշտոնավորի, գործազուրկի, պատգամավորի, վարորդի գիտակցության մեջ ամրագրվի մենք-ի գաղափարը, ընդհանուր երկրի, ուրեմն և՝ համազգային – նույնական շահի գաղափարը, որի բարձրակետը հայրենիքի պաշտպանությունն է: Արժեք, որին պիտի ստորադասվի ամեն ինչ, որին խոչընդոտող բոլոր մանր ու մեծ գործոնները պիտի հիմնավորապես վերացվեն: